**Personas datu apstrādes maksātnespējīgo uzņēmumu darbinieku prasījumu apmierināšanas un iesniegumu par administratora atlīdzības segšanu par darbinieku prasījumu iesniegšanu izskatīšanas nolūkiem tiesiskais pamats:**

* VDA regulas 6.panta 1.punkta c) apakšpunkts - lai izpildītu uz pārzini attiecināmu juridisku pienākumu, e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras, 9.panta 2.punkta b) apakšpunkts -īpašu kategoriju personas datu apstrāde, lai nodrošinātu darbinieku prasījumu apmierināšanu atbilstoši normatīvo aktu prasībām;
* Maksātnespējas likums;
* Likums “Par darbinieku aizsardzību darba devēja maksātnespējas gadījumā”;
* Ministru kabineta 2018.gada 4.decembra noteikumi Nr.757 “Maksātnespējas kontroles dienesta nolikums”;
* Ministru kabineta 2011.gada 27.decembra noteikumi Nr.995 “Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība”;
* Ministru kabineta 2018. gada 4.decembra noteikumi Nr.761 “Elektroniskās maksātnespējas uzskaites sistēmas noteikumi” u.c. maksātnespējas jomu reglamentējošie normatīvie akti.

**Personas datu ieguves avoti:**

Personas datus šīs datu apstrādes ietvaros Maksātnespējas kontroles dienests iegūst no maksātnespējas procesa administratora iesniegumā norādītās informācijas, MKD pārziņā esošās Elektroniskās maksātnespējas uzskaites sistēmas (turpmāk - EMUS), nepieciešamības gadījumā no paša datu subjekta - maksātnespējīgā uzņēmuma darbinieka, kā arī no ārējiem avotiem:

* Valsts ieņēmumu dienesta datu bāzes;
* Pilsonības un migrācijas lietu pārvaldes datu bāzes;
* Valsts sociālās apdrošināšanas aģentūras datu bāzes;
* Lursoft datu bāzes (Sankciju sarakts);
* Valsts darba inspekcijas.

**Personas datu kategorijas:**

Maksātnespējas kontroles dienests iepriekš minētajiem nolūkiem apstrādā šādas personas datu kategorijas:

* **Personu identificējošie un kontaktinformācijas dati:**
* Personas vārds, uzvārds, personas kods, tālruņa numurs, E-pasta adrese, e-adrese, adrese (atkarībā no konkrētās situācijas – prakses vietas/deklarētās dzīves vietas/korespondences).
* **Personas norēķinu konta informācija.**
* **Informācija par pieprasītajām un personai izmaksātajām naudas summām, to apmēru un pamatojumu, tostarp:**
* Maksātnespējīgā uzņēmuma darbinieka kreditora prasījumā norādītās un darbiniekam izmaksātās summas apmērs un tās pamatojums;
* Administratoram izmaksātās summas apmērs un tās pamatojums.
* **Citi dati, kuru apstrāde nepieciešama lēmuma par darbinieka prasījumu apmierināšanu pieņemšanai, tostarp:**
* Dati no maksātnespējīgā uzņēmuma darbinieka darba līguma t.sk., amats, atalgojums, darba tiesisko attiecību periods;
* Dati par darbinieka kreditora prasījumu;
* No VID un/vai VSAA datu bāzēm iegūtie dati par konkrēto maksātnespējīgā uzņēmuma darbinieku.
* **Īpašu kategoriju (veselības) dati, kuru apstrāde nepieciešama darbiniekam izmaksājamās summas aprēķināšanai un lēmuma par darbinieka prasījumu apmierināšanu pieņemšanai.**

**Esošās un paredzamās personas datu saņēmēju kategorijas:**

* Maksātnespējas kontroles dienesta atbildīgie darbinieki;
* Tiesu administrācijas (kā EMUS turētāja) atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;
* Maksātnespējas procesa administratori;
* Maksātnespējīgo uzņēmumu darbinieki normatīvo aktu prasību par darbinieku prasījumu apmierināšanu izpildei neieciešamajā apjomā.

Normatīvajos aktos noteiktajos gadījumos un kārtībā:

* Datu subjekts par sevi VDA regulā noteiktajā kārtībā un apjomā;
* Attiecīgās valsts pārvaldes iestādes un Valsts kontrole;
* Tiesībaizsardzības iestādes un tiesas.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.